Jackie Earle Haley | Leelibros.com, biblioteca de Sedice
Reparto: Kate Winslet, Jennifer Connelly, Patrick Wilson, Ty Simpkins, Tom Perrotta, Noah Emmerich, Sadie Goldstein, Jackie Earle Haley, Bruce Kirkpatrick 10 redes om die Februarie-uitgawe van rooi rose te koop | rooi rose 10 redes om die Februarie-uitgawe van rooi rose te koop | rooi rose
Ons Februarie 2018-uitgawe is propvol inspirasie om lief te wees en tyd te maak vir jouself! Hier is 10 redes waarom jy nie dié uitgawe moet misloop nie.
Lees meer: Teken in vir ons nuusbrief en kry elke week inspirerende artikels plus kompetisies GRATIS in jou e-mandjie!
1. Voorbladvrou: Quinne Brown
Quinne Brown is ná 10 jaar terug in 7de Laan. En nes haar karakter Connie, het dié pragtige donkerkop ook die afgelope dekade heelwat gegroei en beleef. Ilse Salzwedel gesels met haar oor die Laan, moederskap en Suid-Afrika.
Kyk ook na ons video: 41 vrae aan Quinne Brown
2. Margaret uit Hollywood: George Clooney
George Clooney is een van die min sterre van wie almal hou. Hy is gaaf, snaaks, ryk en dit help natuurlik dat hy as een van die aantreklikste mans in die wêreld beskou word. Op 56 het hy ’n nuwe era betree as gesinsman en pa van ’n skattige tweeling. Ons Hollywood-korrespondent, Margaret Gardiner, gesels eksklusief met hom.
Lees ook Margaret se ander eksklusiewe onderhoude
3. Ode aan die liefde
Toe die skrywer André P. Brink tien jaar gelede aankondig hy trou vir die vyfde keer met ’n vrou vier dekades jonger as hy, is daar behoorlik gegons. Maar dié liefde met Karina Szczurek het die wêreld bekoor. Ilse Salzwedel gesels met Karina, wat sê dat André die liefde van haar lewe was.
4. Kop in een mus
Twee hane wat op een mishoop wil koning kraai, kan die vere laat waai. Anet Schoeman gesels met twee pare sibbe (Lea en Trix Vivier en Seline en Leandri van der Wat) asook een paartjie (René en Corné van Rooyen) wat dit nie anders wil hê nie.
Lees ook: Skryf dit in jou dagboek – Wonderlus 2018
5. Magiese Meerkat Maantuig
Meerkat Maantuig is een van die opwindendste Afrikaanse flieks wat ons in ’n lang ruk gesien het. Hierdie magiese verhaal sal jou laat lag én huil, en sal jou bybly lank nadat jy dit gesien het.
Kyk ook na ‘Meerkat Maantuig’ se amptelike lokprent hier
Foto: Dehan Janse van Rensburg
6. Ben Theron: Ridder teen korrupsie
Van voorvegter teen die onregte van apartheid tot ridder teen korrupsie en staatskaping. Dis Ben Theron, bedryfshoof van OUTA. Lees ons “In die rooi stoel”-onderhoud met dié dinamiese man.
7. Anrich Herbst oor Raaiselkind
Die fliek Raaiselkind het Anrich Herbst aan die hart gegryp. As pa van twee gesonde, normale seuntjies besef hy hoe moeilik dit moet wees om ’n kind met outisme te hanteer. Martie Swanepoel gesels met hom oor dié fliek wat op 16 Februarie uitgereik word.
8. Eties mooi
Maak seker dit wat jy koop en ondersteun, weerspieël ook jou eie waardes. ‘Reg koop’ word al hoe belangriker. Ons mode-en skoonheidspan kyk na herwinning, veganis-vriendelike produkte, sosiale bemagtiging en meer.
Foto: Hadithi-sisalmandjie (hadithikenya.com)
’n Slaapkamer is die plek waar jy letterlik en figuurlik tot rus kom. Omring jou met mooi dekor-items wat by jou persoonlikheid pas en jou behaaglik laat voel.
10. Kook een keer, eet drie keer
Maak een van dié blitsvinnige geregte op ’n Sondagaand en jy het middagetes of kosblikkos vir ’n hele week. Ons kosredakteur, Vickie de Beer, deel ook vinnige variasies waarmee jy die etes interessant kan hou.
Foto: Lee Schwagele (crphotographic.co.za)
Kry die resep vir dié heerlike snoek-jaffels hier
skoonheiddekormodebekendeskosfoodleefstylMargaret uit Hollywoodfashioncelebsbeautyvoorbladvrouons menselifestyledecorlocal celebs